કાનપુર ગ્રામીણ વિસ્તારમાં પણ હાલત કફોડી બનેલી છે. કેરળમાં ભયાનક પૂર હોનારત બાદ હવે પૂર્વોત્તરીય રાજ્ય નાગાલેન્ડમાં પૂરનો ખતરો વધી રહ્યો છે. અત્યાર સુધી અહીં ૧૫થી વધુ લોકોના મોત થયાના અહેવાલ સામે આવ્યા છે અને રાજ્યનો મોટાભાગનો હિસ્સો પાણીમય જોવા મળી રહ્યો છે. કેન્દ્રીય અધિકારીઓની એક ટીમ નાગાલેન્ડમાં આવેલ પૂરથી થયેલ નુકશાનીના આંકડા મેળવવા પહોંચી ગઈ છે. દિલ્હીથી મોકલવામાં આવેલ આ ટીમમાં અલગ અલગ મંત્રાલયોના સિનીયર અધિકારી સામેલ છે, જે પૂરથી થયેલ નુકશાનનો આંકડો મેળવશે. ગૃહ મંત્રાલયના જોઈન્ટ સેક્રેટરી કેબી સિંહની આગેવાનીમાં માર્ગ, કૃષિ અને નાણાં મંત્રાલયના અધિકારીઓની ટીમ નાગાલેન્ડ પહોંચી છે.